Málþing um börn og samgöngur var haldið í gær , mánudaginn 18. nóvember á vegum samgöngu - og sveitarstjórnarráðuneytisins í samvinnu við Samgöngustofu , Vegagerðina og Samband íslenskra sveitarfélaga . Á málþinginu flutti formaður Ungmennaráðs Grindavíkur , Karín Óla Eiríksdóttir , erindi um málþingið sem Ungmennaráð Grindavíkur hélt fyrir ári síðan um öryggi í umferðinni . Karín Óla sagði á FB síðu sinni að það hefði verið ótrúlega gaman að fá að taka þátt í þessu frábæra málþingi og heiður að fá að halda verkefni Ungmennaráðs Grindavíkur á lofti .